Война

**Война** — мужчынскае імя і вытворнае ад яго прозьвішча.

## Паходжаньне

Вуйна, Вуна або Вона (Uuenna, Wuono, Vunna, Wunne, Wona) і Вайн (Wein) — імёны германскага паходжаньня. Іменная аснова -вуйн- (-войн-, -вун-) паходзіць ад старагерманскага wunna, гоцкага wunands 'шчаснасьць, задаволенасьць', ісьляндзкага vænn 'прыемны', нямецкага gewohnt 'задаволены' або ад асновы -він- (-вайн-). Такім парадкам, імя Война азначае 'шчасны'. Сярод ліцьвінаў бытавалі імёны Вайнейка, Вайніла, Войніш, Войнар, Войнат, Барвойн, Гервойна, Годвайн, Давойна, Пэрвайн. Адзначаліся германскія імёны Wonnecke / Weinecke, Weinel, Weinisch, Wunar / Weiner, Voinot, Barwein, Geruuni, Gottwein, Dewein, Perwein.

Гісторык Павал Урбан у сваёй кнізе «Старажытныя ліцьвіны» зьвяртае ўвагу на тое, што імя Война сустракалася сярод старажытных польскіх імёнаў, а пра чэскага князя Войну пісаў таксама Казьма Праскі.

Імя Война гістарычна бытавала ў Польшчы: *Woyna* (1396, 1399, 1400, 1465 і 1471 гады). Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Wojnar (Wojner, Wujner).

У Прусіі бытавалі імёны: *Wayne* (1398 год), *Woniko* (1360 год), *Wanalge / Wonalge* (1306 год), *Waynebut*, *Waynigede / Waynegede* (1393 і 1394 гады), *Woymir* (1343 год).

Варыянты імя ў гістарычных крыніцах: *братъ [[Гедзімін|Гедиминовъ]], князя Литовъского, Воини Полотскыи князь* (Наўгародзкі першы летапіс); *Woynis* (18 студзеня 1401 году); *Woynus Gedorotsky* (15 траўня 1432 году); *Woynus [sigilla]* (20 студзеня 1433 году); *Woynus Kernowiensis [tenutarii]* (27 лютага 1434 году); *[[Люб]]ко князь, Воиневъ сынъ Полоцкого* (Наўгародзкі чацьверты летапіс); *Любко князь Литовьской, Войневъ сынъ Полотьского князя* (Сафійскі першы летапіс); *земли в [[Рудаміна|Рудоминскомъ]] повете на имя Воиновъщины* (17 ліпеня 1496 году); *небожчика Немеру Воинина отца* (28 красавіка 1498 году); *Война Яцковичъ* (каля 1501 году); *Voyna Fineleyewycz* (30 кастрычніка 1501 году); *Nyekrasz et filio eius Voyna* (27 траўня 1504 году); *людемъ нашимъ [[Мерач|Мерецъкого]] повета… а [[Радзівіл (імя)|Родвилу]] Воиневичу* (люты 1510 году); *земля пустовская въ Еишишском повете на имя Воиневщина* (1511 год); *Войно Бумонтовичъ* (1517 год); *въ [[Пустынкі|Пустынце]]… Егорій Войновичъ* (1528 год); *Война Бумонтовичъ* (люты 1529 году); *земянъ Городецкихъ… въ Павла а у Войны Войниловичовъ* (29 красавіка 1533 году); *З [[Берасьце|Берестья]]… Воина Воинич* (1533—1535 гады); *хоружы ковенъски Воина Пацович* (25 ліпеня 1539 году); *на пана Воину Пацовича* (27 траўня 1543 году); *панъ Иванъ и панъ Война Богувитиновичи* (11 красавіка 1546 году); *боярин земли Полоцкое Война Петрович Епимах* (1551 год); *Война Федорович Збаражский* (29 лютага 1555 году); *Война Плотницкий* (12 ліпеня 1560 году); *Панъ Дороминъ Воина, державъца квасовски*, *Размусъ Воина*, *Юры Яновичъ Воитеховичъ Воино*, *Бартошъ Воина*, *Воина Похабовичъ*, *Воина Бокгушевичъ* (1565 год); *Войну Лазоровича*, *Война Похабовичъ*, *Война Люмонтовичъ*, *Война Лопотъ*, *Иванъ Войничъ Боговитинъ* (1567 год); *Война Тируненко* (1649 год); *Jan Łukaszewicz Waynowicz na miejscu rodzica swego Łukasza Woynowicza* (1667 год); *Michał Woynowicz*, *Jan Woynowicz* (1690 год); *Antoni Woynicz… Alexander Woynicz* (4 кастрычніка 1765 году).

## Носьбіты
* Война (Воін) ( да 1338) — князь полацкі, брат вялікага князя літоўскага Гедзіміна
* Война — літоўскі баярын, які прывесіў да акту Троцкай уніі пячаць з рускім надпісам «ПЕЧАТЬ ВОІНЕВА»
* Война Нямеравіч — літоўскі баярын, які ўпамінаецца ў 1498 годзе
* Война Яцкавіч — літоўскі баярын, які ўпамінаецца каля 1501 году
* Война Бумонтавіч — літоўскі баярын, які ўпамінаецца ў 1517 і 1529 гадох
* Павал і Война Вайнілавічы — гарадзецкія зямяне, якія ўпамінаюцца ў 1533 годзе
* Война Пятровіч Эпімах — полацкі баярын, які ўпамінаецца ў 1551 годзе
* Война Фёдаравіч Збараскі — літоўскі князь з роду Збараскіх
* Война Люмонтавіч — баярын Наваградзкага павету, які ўпамінаецца ў попісе войска Вялікага Княства Літоўскага 1567 году

Прыдомкам Война карысталіся шляхецкія роды Асмалоўскіх, Грычыны, Кердзеяў, Лінеўскіх і Ясянецкіх.

Войны (Wojna) — прыгонныя зь вёскі Сёмкаў (каля Сьвіру), якія ўпамінаюцца ў XIX стагодзьдзі.

Войны — парафіяне царквы ў Лапічах (Меншчына) на 1870—1883 гады.

Войны (Wojna, Woyna) і Войнічы (Wojnicz) — літоўскія шляхецкія роды з Троцкага павету.

Войны гербаў Прыяцель і Трубы, Войны Сідаровічы гербу Трубы, Войны Ясянецкія гербу ўласнага — літоўскія шляхецкія роды.

Войнічы, Балакер-Войнічы і Войнічы-Сенажэнцкія — літоўскія шляхецкія роды.

Война (Wojna, Woyna) і Вайновіч (Wojnowicz, Woynowicz) — прозьвішчы, зафіксаваныя ў XIX стагодзьдзі ў ваколіцах Сувалкаў.

У XVI ст. існавалі «зямля» Войнішкі (*Войнишки*) і «грунт» Войнаўшчызна (*Войновщизна*) у Жамойцкім старостве.

На 1904 год існавала вёска Войнаўшчына (Вайноўшчына) у Смаленскім павеце Смаленскай губэрні.

На гістарычнай Ваўкавышчыне існуе вёска Войнаўка, на гістарычнай Ашмяншчыне — Войнеўка, на гістарычнай Гарадзеншчыне — Войнаўцы. Назву Войны маюць вёскі ў гістарычнай Прусіі і на Мазовіі, назву Войневічы — на гістарычных Ашмяншчыне і  Слонімшчыне.

## Заўвагі

## Крыніцы

## Літаратура
* 

Катэгорыя:Мужчынскія імёны